
Når jeg leser …
da betyr det …
art, en
en bestemt type av for eksempel en plante eller et dyr, som et gran-tre eller en hund 
ekstrem-vær
svært kraftig vær, som sterke stormer, hete-bølger eller kraftig regn
flom, en 
når det blir så mye vann at områder som vanligvis er tørre blir dekket av vann, for eksempel ved at det regner masse eller mye snø smelter samtidig 
forhandling, en
en samtale mellom to eller flere som prøver å bli enige om noe
fornybar
noe som kan brukes igjen og ikke tar slutt, som energi fra sol eller vind
jord-bruk
å bruke naturen til å dyrke mat og andre planter, og til å ha hus-dyr
klima
hvordan det typiske været er på en plass over lang tid. Det inkluderer forskjeller i vær, som regn og sol
klima-mål, et
et mål som er satt for å hjelpe klima
klima-vennlig
noe som er bra, eller mindre dårlig for klima enn andre ting i samme kategori
konsekvens, en
noe som skjer på grunn av noe annet
miljø, et
naturen rundt oss, som luft, vann, jord, planter og dyr
nærings-liv, et
alle bedrifter som lager eller selger varer og tjenester
redusere, å
å gjøre at det blir mindre av noe
temperatur, en
et mål på hvor varmt eller kaldt noe er
tiltak, et
noe du gjør for å løse et problem eller nå et mål
tørke, en
en lang periode med veldig lite til ingen regn eller snø


Greit å vite:
Hva er forskjellen på global oppvarming og klima-endringer? Vi bruker begge begrepene for å snakke om hvordan vi mennesker skader naturen. Men hva er egentlig forskjellen på dem?

Når vi snakker om global oppvarming mener vi at jorda fysisk blir varmere. Det skjer fordi vi mennesker slipper ut gass som er farlig for naturen og gjør klimaet varmt. Vi teller global oppvarming fra midten av 1700-tallet til i dag. På 1700-tallet startet den industrielle revolusjonen. Industrien fra mennesker har skadet naturen, og verden har blitt varmere siden den tiden. 

Når vi snakker om klima-endringer snakker vi om tingene som skjer i naturen på grunn av global oppvarming. Det kan være små ting som det blir litt tidligere vår nå enn før. Men det kan også være store katastrofer som stormer, skog-branner og jord-skred som skjer fordi klima har endret seg. Klima-endringer er altså alle måtene naturen forandrer seg på, på grunn av hva mennesker gjør. 

Kilde: Lille Norske Leksikon 


Spørsmål:
1. Hva er COP31?
Svar: 

2. Hvem deltar på COP31?
Svar: 

3. Nevn tre spesifikke saker de skal snakke om på møtet.
Svar: 

4. Hva betyr global oppvarming?
Svar: 

5. Verden har sammen satt en grense for hvor mye planeten maks skal varme seg opp. Hvor mange grader er den grensen på?
Svar: 

6. Hva stod det i FN sin rapport om klima som kom ut i forrige uke?
Svar: 

7. Hva kan skje om jorda blir varmere enn grensen vi har satt oss?
Svar: 

8. Norge hadde et mål om å kutte utslipp med 55 prosent innen 2030. Hvor mye utslipp har vi klart å kutte innen 2025? 
Svar: 

Oppgave: Sett ordene på rett sted i teksten:
COP gjennom tidene
avtaler
første
gass
kaller
klima
klima-endringene
land
mindre
redde
viktigste

COP er FN sitt topp-møte om _ _ _ _ _. COP står for Conference Of the Parties. Alle COP-møter har et tall etter seg. Årets COP heter COP31 fordi det er det 31. COP-møtet. I Norge _ _ _ _ _ _ vi også COP for (FNs) klimatoppmøte. 

Det aller første COP-møtet skjedde i Berlin i Tyskland i 1995. FN bestemte at verden trengte møter for å sammen bestemme hva vi skal gjøre for å _ _ _ _ _ klimaet. Møtet førte til en avtale kalt «Berlin-mandatet». Den handlet om at land som slapp ut mye farlig _ _ _ _ måtte kutte utslippet sitt. 

To COP-Møter har blitt spesielt kjente. Det er COP3 i Kyoto i 1997 og COP21 i Paris i 2015. Disse møtene førte til viktige _ _ _ _ _ _ _ om klima. 

Kyoto-avtalen var den _ _ _ _ _ _ avtalen hvor land for-pliktet seg til konkrete tall for utslipp. Før det hadde landene bare sagt de ville slippe ut _ _ _ _ _ _ gass, men ikke hvor mye. 

Paris-avtalen blir i dag sett på som den aller _ _ _ _ _ _ _ _ _ inter-nasjonale avtalen om klima. Nesten alle _ _ _ _ i verden er med på avtalen. Det er viktig fordi det var første gang nesten alle land var med på å gjøre noe med 
_ _ _ _ _ _ _ _ _ _ _ _ _ _ _ _ . Alle landene satte seg konkrete mål om hvor mye de skulle kutte i utslipp.  

Kilde: Lille Norske Leksikon og Store Norske Leksikon
-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

